רשות הפארקים של קנדה

מפת מיקום הפארקים הלאומיים בקנדה
רשות הפארקים של קנדה (באנגלית: Parks Canada Agency; בצרפתית: Agence Parcs Canada) הידועה גם כ"פארקי קנדה" או "פארקס קנדה" (באנגלית: Parks Canada; בצרפתית: Parcs Canada) היא רשות של ממשלת קנדה, תחת המשרד לאיכות הסביבה של ממשלת קנדה. מטרת הרשות היא להגן ולשמר על אתרי טבע בעלי חשיבות לאומית של קנדה, וכן לעודד מודעות ציבורית (באמצעות הנאה ופנאי של הציבור) לשמירה על אתרי טבע אליה, על מנת להגן עליהם כיום ולמען הדורות הבאים. הרשות מנהלת 42 פארקים לאומיים, 4 שמורות טבע ימיות לאומיות, 171 אתרים היסטוריים לאומיים (מתוך יותר מ-970 אתרים היסטוריים לאומיים), 9 תעלות ונתיבי מים היסטוריים, פארק לאומי אורבני אחד, ואתר מורשת לאומי אחד. הרשות מנהלת את מרשם האתרים ההיסטוריים של קנדה; בנוסף הרשות מנהלת 5,000 אזורים מוגנים אשר יכולים להפוך בעתיד לשמורות טבע או פארקים לאומיים - בשטח כולל של 1,000,000 קמ"ר (10% משטחה היבשתי של קנדה, ו-1% משטחה הימי). הרשות עובדת עם המועצה הלאומית לאתרים היסטוריים ומונומנטים של קנדה, הממליצה על אתרים, אירועים ואנשים בעלי חשיבות היסטורית לאומית (סה"כ מעל 1,500), לשר לאיכות הסביבה ולשינויי אקלים. תפקידי והתחיבויות הרשות מוסדרים באמנת רשות הפארקים של קנדה.<ref>[https://www.pc.gc.ca/en/agence-agency/mandat-mandate אמנת רשות הפארקים של קנדה]
</ref>

ברשות עובדים כ-5,566 עובדים, ומשרדי הנהלתה מצויים בעיר גאטינו שבפרובינציית קוויבק.

== היסטוריה ==
רשות פארקי קנדה הוקמה ב-19 במאי 1911, כמחלקה של משרד הפנים של הדומיניון של קנדה - והייתה מחלקת הפארקים הלאומיים הראשונה בעולם<ref>[https://www.thecanadianencyclopedia.ca/en/article/parks-canada ההיסטוריה של הקמת הרשות]</ref>.

הרשות הוקמה בשנת 1998, תחת המשרד להגנת הסביבה של קנדה. קודם לכן, בין השנים 1966–1978 היו "פארקי קנדה" תחת המשרד לענייני אינדיאנים של קנדה (משרד בממשלת קנדה), ובין 1979–1994 היו פארקי קנדה תחת המשרד למורשת קנדה (משרד בממשלת קנדה), בשנת 1994 עברו פארקי קנדה למשרד להגנת הסביבה, אשר הקימה את הרשות הממשלתית.

== אכיפת החוק ==
פארקי קנדה מעסיקים שומרי פארקים (Park Wardens), המבצעים פעולות אכיפה, כדי להבטיח את שלומם של המבקרים בפארקים הלאומיים, ולוודא ציות לחוקי הגנת הסביבה. לשומרים סמכויות נרחבות (הם נושאים נשק, ובסמכותם להפעיל כוח על מנת לעצור מפירי חוק).

== גלריה ==
<gallery>
קובץ:Moraine Lake 17092005.jpg|השתקפות פסגות עמק עשר הפסגות באגם מוריין
קובץ:Banff National Park-Entry Fee.jpg|עמדת תשלום בכניסה לפארק הלאומי באנף
קובץ:Jasper Information Centre Jasper Alberta Canada 01-A.jpg|מרכז המידע ג'ספר בפארק הלאומי ג'ספר
</gallery>

== ראו גם ==
* הפארקים הלאומיים של קנדה
* שירות הפארקים הלאומיים של ארצות הברית
* הפארקים הלאומיים של ארצות הברית

==לקריאה נוספת==
<div class="mw-content-ltr">• W.F. Lothian, [http://www.parkscanadahistory.com/publications/history/lothian/brief/eng/brief-history.pdf A Brief History of Canada's National Parks]</div>
<div class="mw-content-ltr">* W.F. Lothian, [http://parkscanadahistory.com/publications/history/lothian/eng/index.htm A History of Canada's National Parks], Volumes I-IV, Published by Parks Canada,
 Ottawa, 1976-1987.</div>

== קישורים חיצוניים==

* 
* 

* [https://www.youtube.com/user/ParksCanadaAgency ערוץ היוטיוב הרשמי של רשות הפארקים של קנדה]
* [http://parkwardens.ca/ שומרי הפארקים] - אתר רשמי
* [http://parkscanadahistory.com/ אתר] הספרייה האלקטרונית של היסטורית הפארקים בקנדה

== הערות שוליים ==

*
*